Bizkaiko Teknologi Elkartegiak ongietorria eman dio “E@t 502” jatetxe berriari
2015ko ekainaren 2a Bizkaiko Teknologi Elkartegiak ongietorria eman dio “E@t 502” jatetxe berriari
Joan den maiatzaren 11n, Eurest Euskadik “E@t 502” izeneko jatetxe berri bezain berritzailea ireki zuen Bizkaiko Teknologi Elkartegian, Zamudion, Bilbotik gertu.
Aste pare bat baino ez daramatza martxan, baina jatetxeak harrera ezin hobea izan duela esan genezake. Eskaintzen duen proposamen gastronomikoa, izan ere, berritzailea da oso, eta inguruan dauden beste jatetxeekin alderatuta, berriz, zeharo desberdina. Free flow izeneko zerbitzuan oinarrituta dago, hau da, egunero eta jendaurrean prestatzen diren jakietan. Horri guztiari, diseinu funtzionala gehitu behar zaio: egungoa, modernoa, eta oso originala.
Mahaikideak aukera fresko, osasuntsu eta osasungarrien eskaintza zabala edukiko du: menu tradizionala, entsalada buffeta, pizza, pasta nahieran, eguneroko woka, haragia edo arraina grillean, Premium grilla, eta etxeko postre sorta zabala, esnekiak eta askotariko frutak.
Establezimendu berriaren eskaintzan, mahaikideak edozein produktu aukeratu ahal izango du, eta horren prezioa ordainduko du modu independentean, menu oso bat jateko obligaziorik gabe. Gainera, lokalak kafetegi zerbitzua dauka; bertan, illy kafea (ospetsuenetakoa merkatuan), pintxo sorta zabala, gozoak eta abar dastatu daitezke.
“E@t 502” jatetxea zenbaki bereko eraikinean dago, eta Eurest Euskadik eta Compass Groupek hartutako konpromisoarekin bat egin du; izan ere, orain dela urtebete, elkartegiko sukaldaritzaren berrikuntzaren aldeko apustua egitea erabaki zuten, eta “E@t 101: Batela” eta “E@t 105: Kaiona” jatetxeen kudeaketaz arduratu ziren.
Euskadiko Eurestentzat ‘Business & Industry’ sektorearen barruan proiektu estrategikoa da. Hala, negozioaren eremuan nazioartean nahiz nazioan esperientzia zabala du.
Arabako Parke Elkartegian ere
Beste aldetik, Joan den ekainaren 3an Eurest Euskadi Arabako Teknologi Elkartegiko kafetegi ta jatetxeko arduraduna izatera pasatu zen. Elkartegia Miñano herrian kokatuta dago.